赵一韩

趙一韓（），字如勃，號五雲《万历三十二年甲辰科进士履历便览》：赵一韩，五云，易五，庚午八月十六日生，巢县人，庚子一百二十二，会二百六十四，三甲七十八，兵部政，授九江府推官，庚戌升户部主事，辛亥改南工部主事，丙辰升郎中，本年升懷慶知府，戊午告病，乙丑補建寧知府，丙寅升贵州副使。曾祖資隆，浮山知县；祖㫤，都司经历；父廣，廪生。，又號號澹雲，南直隸廬州府無為州巢縣人，民籍，明朝政治人物。同进士出身。

 生平 
萬曆二十八年（1600年）庚子科應天鄉試第一百二十二名舉人，萬曆三十二年（1604年）甲辰科進士。兵部觀政，初授九江府推官，三十八年升户部主事，以奉养母亲，三十九年改南工部都水司主事，榷芜湖钞关，四十四年升郎中，同年升懷慶府知府，萬曆四十六年告病。丁母憂。

天啓五年（1625年），起為福建建宁府知府。六年升贵州按察司副使。《巢縣志》卷十八藝文志：錢策撰《赵副使澹云公传》：公讳一韩，字如勃，别号澹云。世以簪缨冠巣。赠君广，坎凛早世，然心器公，必大吾门。公微时能卓立，孝友敦睦，清介寡营，与人坦率，无甚远其渊宏澹宕；有即之愈不近者。壬辰应里选，游南雍，受知于具区冯公，大为延誉。庚子举于乡，甲辰擢进士第，任浔阳李官。明敏风厉，动中民隐，若身习其痛。湖口衝地也，时左貂榷商恣横，锋莫敢犯；公每裁抑之，以为：“虎豹所恃者牙爪也，去其所恃，而虎豹可押而驯。”故阳优尊而阴剪其翼。报政命下，驱车矣，犹械走犬数十置之法；横者短气，民赖辑安。其治狱，沉冤昭雪，若出冯正耀、柯正高、周良材、陶老老之罪案，中外称平，潯陽祠之。轉民曹，有能聲；以將母不遑，改南水部。夫人情氊北厭南，所從來久，而公獨否——孝思哉！榷蕪關，長江上下流澤焉；溢額六千，輸公帑；湖商尸祝之，與葉毘陵、陳洵陽等。一麾河内，才暮月，百廢俱興：太行礦盜不捕自戢；舊通逋負官錢數千緡，斃於杖者以十數，終不能竣；力請捐罷，民賴以甦。一要人與親入城，公持法禁止不得入；其勁節類如此。懷民德之，立祠平川；諸生徒別祠于邑。旋以終養歸。逾八年，太夫人仙去，哀毀骨立，迄闋服如一日。舊制以告養起復者予京卿，公一無所請；以故再守建州，如其所以治覃懷者。召杜之稱，建人無以異懷人也。是時逆璫織燄，射影吹毛，天下爭謀汲引，承奴隸一唾為榮，公冷然付之眉睫外。其憂疑懐憤，不至以身糜虎牙者，幸也；況一時觸諱死節如劉揚州，實為公門下士乎？黔臬命下，飄然萬里，曾無少芥蒂於中。然所歷驚濤疊嶂，病與歲增；當事憐公，且不忍以高潔之品，老錮於蠻煙瘴雨之鄉，代公以休沐請，意且移內地。歸未幾，而公遂誌歿矣。嗚呼！公自潯陽歷南北曹，以暨兩名藩，無不肖像以祀；其逆權璫、忤勢官，亭亭之骨，不以窮通變塞、利害攖情：柔不茹，剛不吐——公當世一人哉！又聞：公諸生窮約時，婚嫁弟妹，其分甘絕少，無難色；迄今宦成三十年，猶然窮約士也。居無紈綺，出無騶從，室無妾媵；田宅不求方圓，有不便他人者，割與之；或塚墓相隣，聽其自占，不睿不闢。閙非疾苦係通邑者，未嘗一投剌縣官；受乞丐錢，窮親故舊時在坐，周人之急不以數數為煩；村童田子，未始不加禮焉。公卒之明年，學使者從巣士請，祀公於鄉。子宏璧、宏鐘，並以文學世其家云。

家族
曾祖趙資隆，山西浮山知县；祖父趙㫤，號平山，都司经历；父趙廣，字思居，號仁斋，廪生。母楊氏。慈侍下。弟一歐、一程、一富、一儒、一愚、一周、一張。

参考资料

Y
Category:巢縣人
Category:明朝懷慶府知府
Category:明朝九江府推官
Category:南京工部主事
Category:南京工部郎中
Category:明朝建宁府知府
Category:明朝贵州按察司副使
Category:明朝兵部觀政
Category:明朝戶部主事